
   4.pielikums
Iepirkuma ID Nr. NP1.RNC2026/022 Nolikumam

=LĪGUMA PROJEKTS=

LĪGUMS Nr. P-____/1.RNC/2026/022
[bookmark: _Hlk119502725][bookmark: _Hlk114220711]par Jūras novērošanas sistēmas ugunsdzēsības sistēmu apkopi, remontu un uzturēšanu
									
Liepāja, 							Datums skatāms laika zīmogā

[bookmark: _Hlk68872082][bookmark: _Hlk68872381][bookmark: _Hlk119502599][bookmark: _Hlk117761818]Nacionālo bruņoto spēku Nodrošinājuma pavēlniecības 1. Reģionālais nodrošinājuma centrs, reģistrācijas Nr. 90000294774, turpmāk – PASŪTĪTĀJS, tā komandiera ____________________ personā, kurš darbojas uz NP 1.RNC 2018. gada 24. maija reglamenta Nr. 4 - NOT „Nacionālo bruņoto spēku Nodrošinājuma pavēlniecības 1. Reģionālā nodrošinājuma centra nolikums” pamata, no vienas puses, un
[bookmark: _Hlk68872193]Sabiedrība ar ierobežotu atbildību (turpmāk – SIA) “_____________”, reģistrācijas Nr. _____________, turpmāk – IZPILDĪTĀJS, tās __________________ personā, kas darbojas uz ____________ pamata,  un ir tiesīgs pārstāvēt kapitālsabiedrību atsevišķi, no otras puses,
PASŪTĪTĀJS un IZPILDĪTĀJS turpmāk kopā - Līdzēji un katrs atsevišķi - Līdzējs,
brīvi izsakot savu gribu, neviena nepiespiesti, labā ticībā, bez maldības, viltus vai spaidiem, pamatojoties uz NP 1. RNC iepirkumu komisijas lēmumu iepirkuma (ID Nr.NP 1.RNC 2026/022) , turpmāk – Iepirkums, 2026.gada _________________ komisijas sēdes protokolā Nr. __,  noslēdz šādu līgumu, turpmāk - Līgums:

1. LĪGUMA PRIEKŠMETS UN VISPĀRĪGIE NOTEIKUMI
1.1. [bookmark: _Hlk114220836][bookmark: _Hlk119503973]PASŪTĪTĀJS pēc nepieciešamības pasūta un samaksā, bet IZPILDĪTĀJS ar saviem resursiem (t.sk. materiāltehniskajiem līdzekļiem) un savu darbaspēku veic Jūras spēku Jūras novērošanas un sakaru dienesta tehniskās novērošanas posteņos uzstādīto automātisko ugunsgrēka atklāšanas un trauksmes signalizācijas sistēmu un stacionāro automātisko ugunsdzēsības sistēmu (turpmāk – Sistēma) apkopes, remontus un uzturēšanu (turpmāk – Pakalpojums), kā arī remontam nepieciešamo rezerves daļu (turpmāk – Prece) piegādi, atbilstoši PASŪTĪTĀJA prasībām un IZPILDĪTĀJA piedāvājumam. 
1.2. IZPILDĪTĀJS veic Pakalpojumu un piegādā Preci saskaņā ar Līgumu, Līguma 1. pielikumu „Tehniskā specifikācija/Tehniskais piedāvājums” un Līguma 2. pielikumu „Finanšu piedāvājums”, kā arī atbilstoši PASŪTĪTĀJA noteikumiem un prasībām.
1.3. Detalizēts Pakalpojuma apraksts noteikts Tehniskajā specifikācijā. Papildus Tehniskajā specifikācijā/Tehniskajā piedāvājumā minētajam, IZPILDĪTĀJS, pēc PASŪTĪTĀJA pieteikuma, nodrošina gāzes balonu uzpildīšanu ar ugunsdzēšamo gāzi, kā arī to tehnisko un drošības pārbaudi ar ugunsdzēšamās gāzes atjaunināšanu, saskaņā ar Latvijas Republikas normatīvo aktu prasībām.
1.4. [bookmark: _Hlk234932441]Pakalpojums tiek sniegts Tehniskajā specifikācijā norādītajos objektos (turpmāk – Objekti), kas Nacionālo bruņoto spēku likuma izpratnē uzskatāmi par militāriem objektiem. Ja Pakalpojuma izpildi objektīvu iemeslu dēļ nav iespējams nodrošināt Objektā, tad IZPILDĪTĀJS Pakalpojumu veic IZPILDĪTĀJA servisā ________________________ Latvijā, sedzot visas ar to saistītās izmaksas. Nododot Iekārtas IZPILDĪTĀJAM, Pakalpojuma veikšanai IZPILDĪTĀJA servisā, tiek parakstīts iekārtas pieņemšanas – nodošanas aktu (paraugs – Līguma 5. pielikums).

2. LĪGUMA KOPĒJĀ SUMMA UN NORĒĶINU KĀRTĪBA 
2.1. Līguma cena par Pakalpojumu un Preces piegādēm visā Līguma darbības laikā ir līdz 41 983.47  EUR (četrdesmit viens tūkstotis deviņi simti astoņdesmit trīs euro un 47 centi) bez pievienotās vērtības nodokļa 21% apmērā (turpmāk – PVN). Kopējā Līguma summa kopā ar PVN ir līdz 50 800.00 EUR (piecdesmit tūkstoši astoņi simti euro un 00 centi). 
2.2. Līguma summa ar PVN var mainīties sakarā ar PVN nodokļu likmes izmaiņām, kā arī uz PVN noapaļošanas rēķina.
2.3. Detalizēts Pakalpojuma un Preces izcenojums ir norādīts Finanšu piedāvājumā. Finanšu piedāvājumā norādītajās cenās ir iekļauti visi IZPILDĪTĀJA izdevumi, kuros ir iekļauta Pakalpojuma izpildes un remontam nepieciešamo rezerves daļu iegādes un piegādes nodrošināšana, transportēšanas, izmantojamo materiālu, tehnoloģiju, mehānismu un instrumentu, kas nepieciešami pilnīgai un kvalitatīvai Pakalpojuma izpildei, darbaspēka izmaksas, ar garantijas saistību izpildi saistītie izdevumi, tai skaitā defektācijas veikšanas izdevumi, rezerves gāzes balona iegādes vērtība, gāzes balonu uzpildīšana un to tehniskā un drošības pārbaude, transporta izdevumi nokļūšanai uz objektiem un atpakaļ, kā arī visi uz Pakalpojuma izpildi attiecināmie nodokļi (izņemot PVN), nodevas, atļaujas un licences no trešajām personām un citi maksājumi. 
2.4. Finanšu piedāvājumā neatrunātie un PASŪTĪTĀJA akceptētie papildu ar Pakalpojuma izpildi saistītie izdevumi tiek atlīdzināti Līguma 4.9. punkta kārtībā.
2.5. PASŪTĪTĀJS, pēc atsevišķu Pakalpojumu izpildes veic samaksu 20 (divdesmit) darba dienu laikā pēc kvalitatīvi veikta Pakalpojuma, abpusēji parakstīta Pakalpojuma pieņemšanas – nodošanas akta un IZPILDĪTĀJA sagatavota e-rēķina saņemšanas dienas.
2.6. IZPILDĪTĀJS rēķinu sagatavo strukturēta elektroniskā rēķina formā (turpmāk - e-rēķins) un nosūta to (kā xml un pdf datni) uz PASŪTĪTĀJA oficiālo elektronisko adresi: 1RNCEREK@90000294774. Ar e-rēķinu ir saprotams dokuments, kas satur visu nepieciešamo informāciju par sniegto Pakalpojumu un atbilst piemērojamajam e-rēķina standartam (strukturēts datnes XML fails) un Pan-European Public Procurement On-Line (PEPPOL) BIS Billing 3.0 elektronisko rēķinu pamatelementu izmantošanas specifikācijai un ir sagatavots atbilstoši likuma „Grāmatvedības likums” 1. panta 9. punkta un 11. panta prasībām un Ministru kabineta 2019.gada 9.aprīļa noteikumu Nr.154 „Piemērojamais elektroniskā rēķina standarts un tā pamatelementu izmantošanas specifikācija un aprites kārtība” prasībām. Gadījumā, ja rodas šaubas par e-rēķina saņemšanu, IZPILDĪTĀJAM ir pienākums pierādīt e-rēķina izsūtīšanas faktu. Ja rodas problēmas ar e-rēķina apmaiņu (piemēram, tehniska kļūda, kavēšanās, neskaidrība par rēķina saturu), Līdzējs nekavējoties ziņo par to, nosūtot oficiālu paziņojumu otram Līdzējam, kurš nekavējoties, bet ne vēlāk kā 5 (piecu) darba dienu laikā no ziņojuma saņemšanas, uzsāk risināt konkrēto jautājumu.
2.7. IZPILDĪTĀJS e-rēķinā norāda Līguma numuru un datumu, Līdzēju rekvizītus un citu informāciju saskaņā ar normatīvo aktu prasībām.
2.8. Gadījumā, ja IZPILDĪTĀJS neiesniedz e-rēķinu Līguma 4.8. punktā vai 4.12. punktā minētajā termiņā vai tas neatbilst Līguma 2.6.punktā noteiktajām prasībām, PASŪTĪTĀJS ir atbrīvots no Līgumā paredzētajām soda sankcijām.
2.9. PASŪTĪTĀJS, pirms Līguma 2.5. punktā noteiktās samaksas veikšanas, normatīvajos aktos noteiktajā kārtībā pārbauda, vai pret IZPILDĪTĀJU ir piemērotas starptautiskās vai nacionālās sankcijas, vai būtiskas finanšu un kapitāla tirgus intereses ietekmējošas Eiropas Savienības, vai Ziemeļatlantijas līguma organizācijas (turpmāk – NATO) dalībvalsts noteiktās sankcijas, un saskaņā ar Latvijas Republikas normatīvo aktu prasībām PASŪTĪTĀJAM ir pienākums neveikt samaksu, ja pret IZPILDĪTĀJU noteiktās sankcijas ietekmē maksājumu. Iestājoties šajā punktā minētajiem apstākļiem, PASŪTĪTĀJAM ir pienākums piemērot Līguma 13.4.8. punktu. Samaksas pienākuma termiņu tecējums apstājas ar sankciju piemērošanas brīdi.
2.10. [bookmark: _Hlk231475760]PASŪTĪTĀJS veic samaksu euro valūtā, bezskaidras naudas norēķinu veidā uz IZPILDĪTĀJA sagatavotajā e-rēķinā norādīto norēķinu bankas kontu.
2.11.  Par samaksas dienu tiek uzskatīta diena, kad PASŪTĪTĀJS veicis pārskaitījumu uz IZPILDĪTĀJA e-rēķinā norādīto bankas kontu. 
2.12. Katrs Līdzējs sedz savus izdevumus par komisijas un bankas pakalpojumiem, kas saistīti ar naudas pārskaitījumiem.
2.13. PVN samaksa tiek veikta Latvijas Republikas normatīvajos aktos noteiktajā kārtībā un apmērā. 
2.14. PASŪTĪTĀJAM nav pienākums veikt pasūtījumu par visiem Līguma pielikumos minētajiem Pakalpojumiem un Precēm un  pilnu Līgumā norādīto Līguma summu. Samaksa tiek veikta par Pakalpojuma izpildi pamatojoties uz pieņemšanas – nodošanas aktu un tajā norādīto summu

3. LĪDZĒJU TIESĪBAS UN PIENĀKUMI
3.1. IZPILDĪTĀJS:
3.1.1. 5 (piecu) darbu dienu laikā no Līguma spēkā stāšanas dienas, un turpmāk reizi gadā ne vēlāk kā 5 (piecu) darba dienu laikā pēc kārtējā gada pēdējās apkopes veikšanas dienas, sagatavo un iesniedz PASŪTĪTĀJAM Sistēmas regulāro apkopju grafiku;
3.1.2. apņemas savlaicīgi un kvalitatīvi sniegt Pakalpojumu un piegādāt Preci Līgumā, tajā skaitā Tehniskajā specifikācijā un Tehniskajā piedāvājumā norādītajā apjomā un termiņos, pēc noteiktām cenām, ievērojot normatīvos aktus, kas attiecas uz Pakalpojuma sniegšanas, Preces piegādes kārtību, kvalitāti un nosacījumiem, kā arī ievēro PASŪTĪTĀJA mutiskus, rakstiskus un elektroniskus norādījumus, ciktāl tie atbilst Līguma noteikumiem;
3.1.3. Līgumu izpilda ar saviem resursiem, tajā skaitā saviem darbiniekiem, nodrošinot nepieciešamos materiālus, tehnoloģijas, mehānismus, instrumentus, transportu un citus Pakalpojuma sniegšanai nepieciešamos nodrošinājumus;
3.1.4. bez papildu samaksas nodrošina PASŪTĪTĀJA norīkotajām personām Sistēmas ekspluatācijas instruktāžu, atbilstoši Sistēmas ražotāja noteikumiem, rekomendācijām un normatīvo aktu prasībām, kā arī sniedz PASŪTĪTĀJAM rakstiskas vai mutiskas konsultācijas, rekomendācijas Pakalpojuma sniegšanas ietvaros darba dienās no plkst. 8.00 līdz 16.00 pa tālruni: _________________;
3.1.5. Līguma izpildē iesaista tikai tādus darbiniekus, kuri ir atbilstoši apmācīti un ar atbilstošu kvalifikāciju (izglītību) attiecīgajā jomā (saskaņā ar Tehniskās specifikācijas prasībām), pēc PASŪTĪTĀJA pieprasījuma 3 (trīs) darba dienu laikā iesniedzot darbinieku kvalifikāciju apliecinošus dokumentus;
3.1.6. [bookmark: _Hlk114483843]garantē un nodrošina, ka tam visā Līguma darbības termiņā būs spēkā visas nepieciešamās atļaujas un licences, kas noteiktas normatīvajos aktos, lai veiktu Pakalpojuma izpildi, kā arī civiltiesiskās atbildības apdrošināšanas polise saskaņā ar Līguma 10. nodaļas noteikumiem. IZPILDĪTĀJS šajā punktā minēto dokumentu oriģinālus uzrāda PASŪTĪTĀJAM 3 (trīs) darba dienu laikā no rakstveida (pa e-pastu, papildus informējot telefoniski) pieprasījuma izsūtīšanas dienas;
3.1.7. [bookmark: _Hlk118718675]Līguma izpildē atbild par darba aizsardzības, vides aizsardzības, ugunsdrošības, elektroiekārtu ekspluatācijas un citu ārējo normatīvo aktu, kas attiecas uz Pakalpojuma izpildes kārtību un kvalitāti, ievērošanu. IZPILDĪTĀJS atbild par savu darbinieku rīcību darba aizsardzības jautājumos (t. sk. par darba aizsardzības pasākumiem) Līguma izpildes laikā;
3.1.8. pildot Pakalpojumu PASŪTĪTĀJA telpās vai teritorijā, ar saviem spēkiem un par saviem līdzekļiem nodrošina regulāru Līguma izpildes rezultātā radušos atkritumu savākšanu un izvešanu, t. sk. veic pasākumus, kas nepieļauj netīrumu izplatīšanos, kas rodas vai varētu rasties Līguma izpildes rezultātā;
3.1.9. Pakalpojuma izpildē (t. sk. apkopēs un remontos) nodrošina jaunas un nelietotas rezerves daļas, kā arī garantē izmantoto materiālu un rezerves daļu kvalitātes un marķējuma atbilstību konkrētās iekārtas ražotāja noteiktajiem standartiem un attiecīgo materiālu un detaļu tehniskajiem rādītājiem, pēc PASŪTĪTĀJA pieprasījuma 5 (piecu) darba dienu laikā iesniedzot atbilstošu dokumentāciju (piemēram, sertifikātus, tehnisko dokumentāciju);  
3.1.10. nav tiesīgs nodot savas Līgumā noteiktās tiesības un pienākumus trešajai personai, izņemot Līgumā noteiktos apakšuzņēmējus;
3.1.11. apliecina, ka ir iepazinies ar Pakalpojuma veikšanas vietu un apstākļiem un pret tiem nav nekādu iebildumu, lai kvalitatīvi izpildītu Pakalpojumu, ievērojot Pakalpojuma izpildes vietas specifiku;
3.1.12. nodrošina, ka Pakalpojuma izpilde netraucē PASŪTĪTĀJA darbību;
3.1.13. nodrošina PASŪTĪTĀJA piekļuvi bez maksas Pakalpojuma izpildes vietai, lai PASŪTĪTĀJS veiktu Pakalpojuma izpildes kvalitātes pārbaudi;
3.1.14. nekavējoties rakstiski informē PASŪTĪTĀJU par visiem Līguma izpildes laikā esošajiem vai iespējamajiem sarežģījumiem, kas varētu aizkavēt Līguma saistību izpildi. Ja IZPILDĪTĀJS nav nekavējoties informējis PASŪTĪTĀJU par visiem Līguma izpildes laikā esošajiem vai iespējamajiem sarežģījumiem, IZPILDĪTĀJS apņemas segt tā rezultātā PASŪTĪTĀJAM radītos zaudējumus;
3.1.15. atbild par visiem bojājumiem un zaudējumiem, kas Līguma izpildes laikā tiek nodarīti PASŪTĪTĀJAM un/vai trešajām personām, un apņemas atlīdzināt PASŪTĪTĀJAM un/vai trešajām personām IZPILDĪTĀJA vainas dēļ radītos zaudējumus pilnā apmērā;
3.1.16. uzņemas atbildību par visām materiālajām un/vai cita rakstura sekām gadījumā, ja IZPILDĪTĀJS nav informējis Pakalpojuma izpildē un Preces piegādē iesaistītās personas par Līguma noteiktajām drošības prasībām, informācijas neizpaušanas aizliegumu vai datu subjektus par datu nodošanu PASŪTĪTĀJAM, datu apstrādes nolūkiem, juridiskajiem pamatojumiem un tiesībām, un ja IZPILDĪTĀJA sniegtais apliecinājums izrādīsies nepatiess un IZPILDĪTĀJS ar Līgumā iesaistītajām pilnvarotajām personām nebūs saskaņojis datu apstrādi;
3.1.17. ir atbildīgs par e-rēķinu informācijas nodošanu Valsts ieņēmumu dienestā.
 
3.2. PASŪTĪTĀJS:
3.2.1. Līgumā noteiktajā kārtībā pieņem IZPILDĪTĀJA kvalitatīvi un Līguma noteikumiem atbilstoši sniegto Pakalpojumu un piegādāto Preci;
3.2.2. samaksā par pieņemto Pakalpojumu un piegādāto Preci Līgumā noteiktajā kārtībā;
3.2.3. organizē IZPILDĪTĀJA darbinieku iekļūšanu PASŪTĪTĀJA teritorijā un telpās Pakalpojuma sniegšanai un Preces piegādei ar PASŪTĪTĀJU iepriekš saskaņotā kārtībā;
3.2.4. ir tiesīgs kontrolēt, kā arī pieprasīt un saņemt informāciju par Pakalpojuma izpildes gaitu, dot norādījumus, kā arī pārbaudīt Pakalpojuma izpildi jebkurā tā izpildes posmā;
3.2.5. pārbauda sniegtā Pakalpojuma un piegādātās Preces kvalitāti, kā arī to pieņemšanas laikā ir tiesīgs pieaicināt speciālistus un ekspertus.
[bookmark: _Hlk110931576]
4. [bookmark: _Hlk110931612]PAKALPOJUMA IZPILDES UN PRECES PIEŅEMŠANAS KĀRTĪBA
4.1. [bookmark: _Hlk129258838]Regulārās Sistēmas apkopes IZPILDĪTĀJS veic saskaņā ar Tehniskajā specifikācijā minēto apkopju periodiskumu un IZPILDĪTĀJA sagatavoto un iesniegto Sistēmas regulāro apkopju grafiku. IZPILDĪTĀJS telefoniski un elektroniski vienojas ar PASŪTĪTĀJA pārstāvi par konkrēto apkopes veikšanas dienu, laiku un vietu vismaz 3 (trīs) darba dienas pirms paredzamās apkopes veikšanas dienas.
4.2. [bookmark: _Hlk129160861]Sistēmas (vai tās elementu) bojājumu gadījumā, PASŪTĪTĀJS paziņo IZPILDĪTĀJAM par konstatētiem bojājumiem un nepieciešamību ierasties Objektā un veikt bojājumu konstatēšanu un novēršanu  (turpmāk – Pieteikums), nosūtot Pieteikumu uz IZPILDĪTĀJA par Līguma izpildi atbildīgās personas e-pastu, papildus informējot IZPILDĪTĀJU telefoniski. Šī punkta noteikumi ir attiecināmi arī Pieteikumam par gāzes balona uzpildīšanu vai tehniskās un drošības pārbaudes veikšanu.
1.5. IZPILDĪTĀJS pēc Pieteikuma saņemšanas 2 (divu) darba dienu laikā ierodas Objektā, pieņem uzpildīšanai vai tehniskās un drošības pārbaudes veikšanai gāzes balonu (aizvietojot ar rezerves balonu), bet Sistēmas bojājumu pieteikšanas gadījumā sastāda defektācijas aktu un remontdarbu tāmi. Nododot gāzes balonus IZPILDĪTĀJAM, Pakalpojuma veikšanai IZPILDĪTĀJA servisā, tiek parakstīts iekārtas pieņemšanas – nodošanas aktu (paraugs – Līguma 5. pielikums).
4.3. Defektācijas aktā un remontdarbu tāmē IZPILDĪTĀJS norāda visas iespējamās ar remontdarbiem saistītās izmaksas, nepieciešamās rezerves daļas, Pakalpojuma izpildes termiņus un veicamos darbus. Pirms remonta veikšanas PASŪTĪTĀJS izvērtē defektācijas aktā norādītos bojājumus, remontdarbu nepieciešamību un izmaksas. Ja iekārtas remonts nav iespējams vai tā izmaksas pārsniedz jaunas iekārtas iegādes cenu vai nav saimnieciski izdevīgs, bojātā iekārta ir jāaizstāj ar jaunu. Remontdarbus IZPILDĪTĀJS uzsāk tikai pēc tam, kad defektācijas akts un remontdarbu tāme ir rakstveidā saskaņoti no PASŪTĪTĀJA puses. 
4.4. IZPILDĪTĀJS Pakalpojumu izpilda šādos termiņos: 
4.4.1. regulārā tehniskā apkope – ne ilgāk kā ___ (_______) darba dienu laikā no Pakalpojuma uzsākšanas;
4.4.2. identificēto bojājumu remonta izpilde – ne ilgāk kā ___ (_________) kalendāro dienu laikā no remontdarbu tāmes saskaņošanas brīža;
4.4.3. gāzes balonu uzpildīšanas termiņš – ne ilgāk kā _____ (___________) kalendāro dienu laikā no Pieteikuma nosūtīšanas dienas;
4.4.4. gāzes balonu tehniskā un drošības pārbaude ar gāzes atjaunināšanu – ne ilgāk kā ____ (_____________) kalendāro dienu laikā no Pieteikuma nosūtīšanas dienas.
4.5. Ja objektīvu apstākļu dēļ Pakalpojumu nav iespējams veikt Līgumā noteiktajā termiņā (iesniedzot par to pierādījumus), tad Līdzēji var vienoties par Pakalpojuma izpildes termiņa pagarināšanu. Līdzēji apzinās, ka Sistēmas uzdevums ir strādāt nepārtraukti, līdz ar ko IZPILDĪTĀJS apņemas rīkoties ar mērķi veicināt Pakalpojama ātrāku izpildi, pēc iespējas nodrošinot Sistēmas nepārtrauktu darbību.
4.6. Pēc veiktā Pakalpojuma IZPILDĪTĀJS izsniedz Pakalpojuma pieņemšanas – nodošanas aktu.
4.7. Pakalpojums uzskatāms par izpildītu ar brīdi, kad tiek abpusēji parakstīts Pakalpojuma pieņemšanas – nodošanas akts. Abpusēji parakstīts Pakalpojuma pieņemšanas – nodošanas akts ir pamats rēķina izrakstīšanai. Pēc pieņemšanas  - nodošanas akta abpusējas parakstīšanas, IZPILDĪTĀJS 3 (trīs) darba dienu laikā sagatavo un iesniedz PASŪTĪTĀJAM e-rēķinu par Pakalpojuma izpildi.
4.8. Pakalpojumi un rezerves daļu cenas, kuru cenas nav minētas Finanšu piedāvājumā, bet ir nepieciešamas Pakalpojuma izpildē, tiek noteiktas, Līdzējiem iepriekš savstarpēji rakstiski saskaņojot cenas. Rezerves daļu cenas nedrīkst pārsniegt vidējo tirgus mazumtirdzniecības cenu.
4.9. PASŪTĪTĀJAM, Līguma 4.9. punktā minētajā cenas saskaņošanas procesā, ir tiesības darbus, preces vai aprīkojuma nomaiņu nodrošināt/iegādāties no citiem pakalpojuma sniedzējiem un nepiekrist IZPILDĪTĀJA piedāvājumam šajās pozīcijās, piemēram, ja nepieciešamās preces un/ vai pakalpojumi var tikt iegādāti par zemākām cenām, kā IZPILDĪTĀJS piedāvā un/vai IZPILDĪTĀJS nevar nodrošināt attiecīgo preču piegādi un/ vai pakalpojuma izpildi par šādām vai zemākām cenām, un IZPILDĪTĀJAM šajā sakarā nav tiesības celt pretenzijas par to.
4.10. Pēc Pakalpojuma pieņemšanas – nodošanas akta abpusējas parakstīšanas rezerves daļas, kas uzstādītas Līguma izpildes ietvaros, kļūst par PASŪTĪTĀJA īpašumu.
4.11. PASŪTĪTĀJS pasūta rezerves gāzes balona piegādi, nosūtot IZPILDĪTĀJAM rakstveida pasūtījumu uz IZPILDĪTĀJA e-pastu (Līguma 14.2. punkts), papildus informējot IZPILDĪTĀJA par Līguma izpildi atbildīgu personu telefoniski.   IZPILDĪTĀJS piegādā PASŪTĪTĀJA pasūtīto rezerves gāzes balonu uz PASŪTĪTĀJA norādītu Objektu ne vēlāk kā ____ (___________) dienu laikā no pasūtījuma veikšanas dienas. Prece tiek pieņemta ar pieņemšanas – nodošanas akta parakstīšanu, kas ir pamats rēķina izrakstīšanai. Pēc pieņemšanas  - nodošanas akta abpusējas parakstīšanas, IZPILDĪTĀJS 3 (trīs) darba dienu laikā sagatavo un iesniedz PASŪTĪTĀJAM e-rēķinu par Preces piegādi.
4.12. Ja tiek konstatēts, ka Prece piegādāta vai Pakalpojums sniegts nekvalitatīvi, neatbilstoši Līguma noteikumiem vai nav ievēroti PASŪTĪTĀJA norādījumi, tad Pakalpojuma vai Preces pieņemšanas – nodošanas akts netiek parakstīts līdz trūkumu pilnīgai novēršanai. Šajā gadījumā PASŪTĪTĀJS rakstveidā 3 (trīs) darba dienu laikā iesniedz IZPILDĪTĀJAM pretenziju par konstatētajiem trūkumiem. IZPILDĪTĀJS novērš konstatētos trūkumus ar saviem resursiem un sedz ar to visus saistītos izdevumus un apņemas pildīt Pakalpojuma izpildes vai Preces piegādes termiņa nokavējuma sankcijas, ja noteiktais Pakalpojuma izpildes vai Preces piegādes termiņš ir nokavēts.
4.13. Pēc Pakalpojuma vai Preces pieņemšanas – nodošanas akta abpusējas parakstīšanas jautājumi par Preces vai Pakalpojuma kvalitāti tiek risināti saskaņā ar garantijas noteikumiem, tajā skaitā, konstatētie Pakalpojuma slēptie defekti.

5. PAKALPOJUMA UN PREČU KVALITĀTE
5.1. Kvalitatīvs Pakalpojums Līguma izpratnē ir Pakalpojums un Pakalpojuma izpildē izmantotās rezerves daļas, materiāli, pielietotie tehnoloģiskie procesi, kas atbilst Līguma noteikumiem, t.sk., Tehniskajai specifikācijai un IZPILDĪTĀJA piedāvājumam, kā arī likumos un citos normatīvajos aktos noteiktām prasībām attiecībā uz Pakalpojuma izpildes nosacījumiem un kvalitāti.
5.2. Kvalitatīvā Prece atbilst Līgumā, normatīvajos aktos un ražotāja standartos noteiktām prasībām attiecībā uz Preces kvalitāti un IZPILDĪTĀJA piedāvājumam.

6. GARANTIJAS SAISTĪBAS
6.1. IZPILDĪTĀJS nodrošina garantijas periodu izpildītiem darbiem (Pakalpojumam) ___ (___)  mēnešus un Precei ___ (__________) mēnešus no pieņemšanas - nodošanas akta abpusējās parakstīšanas brīža. 
6.2. Garantijas periodā IZPILDĪTĀJS nodrošina, ka sniegtais Pakalpojums un Prece saglabā pienācīgu drošumu, kvalitāti, Līgumā, t.sk. Tehniskajā specifikācijā un Tehniskajā piedāvājumā noteiktās īpašības un tiesību aktos uz Pakalpojumu un Preci attiecināmās prasības.
6.3. Ja PASŪTĪTĀJS garantijas termiņā konstatē veiktā Pakalpojuma vai Preces trūkumus, tad PASŪTĪTĀJS paziņo par to IZPILDĪTĀJAM (pa e-pastu, papildus informējot pa tālruni), uzaicinot IZPILDĪTĀJU sagatavot un parakstīt aktu par konstatētajiem trūkumiem. IZPILDĪTĀJA pārstāvim pēc paziņojuma saņemšanas 2 (divu) darba dienu laikā ir jāierodas PASŪTĪTĀJA norādītajā vietā. IZPILDĪTĀJA pārstāvja neierašanās gadījumā PASŪTĪTĀJAM ir tiesības aktu sagatavot un parakstīt vienpersoniski, bez IZPILDĪTĀJA pārstāvja piedalīšanās, par ko PASŪTĪTĀJS informē IZPILDĪTĀJU. Šajā gadījumā PASŪTĪTĀJA vienpersoniski parakstītais akts ir saistošs IZPILDĪTĀJAM. 
6.4. IZPILDĪTĀJS novērš konstatētos trūkumus ne vēlāk kā 3 (trīs) darba dienu laikā no akta parakstīšanas dienas, ar saviem resursiem un sedzot ar to saistītos izdevumus, kā arī atlīdzinot PASŪTĪTĀJAM visus šai sakarā radušos zaudējumus.
6.5. Pēc Līguma 6.3.punktā minēto trūkumu novēršanas, Izpildītājs sagatavo aktu par garantijas laikā konstatēto trūkumu novēršanu, ko paraksta Līdzēji.
6.6. Ja IZPILDĪTĀJS nav novērsis trūkumus Līguma 6.4. punktā norādītajā termiņā, PASŪTĪTĀJAM ir tiesības trūkumu novēršanai piesaistīt trešās personas. Šādā gadījumā IZPILDĪTĀJA pienākums ir apmaksāt visus ar trūkumu novēršanu saistītos izdevumus, pamatojoties uz PASŪTĪTĀJA izrakstītu rēķinu.
6.7. Domstarpību gadījumā katram Līdzējam ir tiesības pārbaudīt Pakalpojuma vai Preces kvalitāti, pieaicinot neatkarīgu ekspertu. Pārbaudi apmaksā IZPILDĪTĀJS, izņemot gadījumu, kad pārbaudi ir ierosinājis PASŪTĪTĀJS un Preces vai Pakalpojuma kvalitāte ir atzīta par atbilstošu noteiktām prasībām.

7. LĪDZĒJU MANTISKĀ ATBILDĪBA
7.1. Par jebkura Līgumā norādītā termiņa nokavējumu (izņemot Līguma 7.2. un 7.7. punktos minētos gadījumus)  PASŪTĪTĀJS ir tiesīgs piemērot IZPILDĪTĀJAM līgumsodu 70,00 EUR (septiņdesmit euro) apmērā par katru nokavēto dienu. 
7.2. Ja IZPILDĪTĀJS nepilda garantijas saistības saskaņā ar Līguma noteiktajiem termiņiem, tad PASŪTĪTĀJS ir tiesīgs piemērot IZPILDĪTĀJAM līgumsodu 70,00 EUR (septiņdesmit euro) apmērā par katru nokavēto dienu.  
7.3. Līguma 7.1. un 7.2. punkta kārtībā aprēķināto līgumsodu kopējais apmērs (t.i. līgumsods par saistību neizpildi īstā laikā) katrā pārkāpuma gadījumā nedrīkst pārsniegt 10 % (desmit procentu) apmēru no pieteiktā/ nekvalitatīvi izpildītā Pakalpojuma vai piegādājamās Preces vērtības.
7.4. Ja IZPILDĪTĀJS Pakalpojumu sniedzis nekvalitatīvi vai piegādājis nekvalitatīvu Preci, par ko sastādīta un iesniegta pretenzija, tad PASŪTĪTĀJS ir tiesīgs piemērot IZPILDĪTĀJAM līgumsodu (par saistību nepienācīgu izpildi) 5 % (piecu procentu) apmērā no nekvalitatīvi veiktā Pakalpojuma vai nekvalitatīvās Preces vērtības.
7.5. [bookmark: _Hlk119499491]Ja IZPILDĪTĀJS vai tā darbinieki (arī apakšuzņēmēji) pārkāpj Līguma 8. nodaļā noteiktās drošības un informācijas neizpaušanas prasības, tad PASŪTĪTĀJS ir tiesīgs piemērot IZPILDĪTĀJAM līgumsodu 300,00 EUR (trīs simti euro) apmērā par katru atsevišķu šādu gadījumu.
7.6. Ja IZPILDĪTĀJS atsakās no Līguma izpildes, tad PASŪTĪTĀJS ir tiesīgs piemērot IZPILDĪTĀJAM līgumsodu 10% (desmit procentu) apmērā no Līguma summas. Par atteikšanos no Līguma un Līguma izpildes tiek saprasts arī, ja IZPILDĪTĀJS nesniedz Pakalpojumu ilgāk par 20 (divdesmit) kalendārām dienām no Līgumā noteiktā Pakalpojuma izpildes termiņa un PASŪTĪTĀJS rīkojas atbilstoši Līguma 13.4.1. punktam.
7.7. Ja IZPILDĪTĀJS nenodrošina vai kavē civiltiesiskās atbildības apdrošināšanas polises iesniegšanu (tai skaitā Līguma 10.5. punktā minētos dokumentus) saskaņā ar Līguma 10. nodaļā atrunātiem termiņiem, PASŪTĪTĀJS ir tiesīgs piemērot IZPILDĪTĀJAM līgumsodu 100,00 EUR (viens simts euro 00 centi) apmērā par katru kavējuma dienu.
7.8. Par samaksas termiņa nokavējumu IZPILDĪTĀJS ir tiesīgs piemērot PASŪTĪTĀJAM līgumsodu 70,00 EUR (septiņdesmit euro) apmērā par katru nokavēto dienu, kas kopsummā nevar pārsniegt 10 % (desmit procentus) no pamatparāda. 
7.9. Līgumsoda samaksa neatbrīvo Līdzējus no saistību pilnīgas izpildes, izņemot Līgumā 7.6. punktā minēto gadījumu.
7.10. Ja nokavēta kāda Līgumā noteiktas saistības izpilde, līgumsods katrā atsevišķā tā piemērošanas gadījumā aprēķināms par periodu, kas sākas nākamajā kalendārajā dienā pēc Līgumā noteiktā saistības izpildes termiņa un ietver dienu, kurā saistība izpildīta.
7.11. PASŪTĪTĀJAM ir tiesības ieskaita kārtībā (prasījuma dzēšana ar pretprasījumu) samazināt samaksājamo naudas summu par izpildīto Pakalpojumu vai piegādātu Preci tādā apmērā, kāda ir aprēķinātā līgumsoda un Līguma izpildes gaitā PASŪTĪTĀJAM radīto zaudējumu summa, pretējā gadījumā tiek piemērots Līguma 7.12. punkts. Šajā gadījumā PASŪTĪTĀJS nekavējoties iesniedz IZPILDĪTĀJAM pretenziju ar līgumsoda un/vai zaudējumu aprēķinu un pamatojumu.
7.12. Līgumsoda samaksa, kad tā ir paredzēta, tiek veikta, pamatojoties uz Līdzēja, kas pieprasa līgumsoda/ zaudējuma samaksu, izrakstītu rēķinu, 15 (piecpadsmit) kalendāro dienu laikā no rēķina un pretenzijas ar līgumsoda un/ vai zaudējumu aprēķinu un pamatojumu saņemšanas dienas.
7.13. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja, tā darbinieku vai piesaistīto trešo personu darbības vai bezdarbības (tai skaitā rupjas neuzmanības, ļaunā nolūkā izdarīto darbību vai nolaidības) rezultātā vai neievērojot Līguma noteikumus. Līdzējs, kas vainīgs Līguma noteikumu neievērošanā, atlīdzina tās vainas dēļ otram Līdzējam radītos zaudējumus.

8. DROŠĪBAS PRASĪBAS 
8.1. IZPILDĪTĀJS:
8.1.1. Līguma izpildes laikā, kā arī pēc Līguma darbības termiņa beigām, neizpauž trešajām personām jebkādu informāciju par PASŪTĪTĀJU, ieskaitot arī tādu, kas nav uzskatāma par ierobežotas pieejamības informāciju, bet IZPILDĪTĀJAM būs pieejama un/vai kā citādi kļuvusi zināma Līguma izpildes gaitā (t.sk., informāciju par esošām iekārtām un citu esošo tehniku, telpu raksturojumu, stāvokli), izņemot gadījumus, kad tāds IZPILDĪTĀJA pienākums noteikts ārējos normatīvos aktos, citos gadījumos, ja tas rakstiski saskaņots ar PASŪTĪTĀJU. Informācijas izpaušanas aizliegums attiecas arī uz IZPILDĪTĀJA darbiniekiem (Līguma izpildes laikā piesaistītajiem apakšuzņēmējiem u.c. personām);
8.1.2. bez PASŪTĪTĀJS rakstveida piekrišanas nekādā veidā nekopē vai citādi nepavairo PASŪTĪTĀJA iesniegto informāciju, neiznes to ārpus PASŪTĪTĀJA telpām, kā arī pēc PASŪTĪTĀJA pieprasījuma nodod visus dokumentus un citus materiālus (arī to kopijas un norakstus, bet elektroniski izsniegtos dokumentus – neatgriezeniski dzēš), kuri tikuši izsniegti IZPILDĪTĀJAM Līguma saistību izpildei;
8.1.3. [bookmark: _Hlk231558257]uz Līguma spēkā stāšanās dienu rakstiski iesniedz Līgumā norādītajai PASŪTĪTĀJA kontaktpersonai ____________ un uz e-pastu: n2.dd@mil.lv saskaņošanai (PASŪTĪTĀJS pēc nepieciešamības iesniedz sarakstu kompetentai valsts drošības iestādei pārbaudes veikšanai) un apstiprināšanai darbinieku (norādot vārdu uzvārdu, personas kodu, pilsonību) un transportlīdzekļu sarakstu (marka, reģistrācijas numurs), turpmāk – Saraksts, kuriem Līguma izpildes laikā būs nepieciešama piekļuve PASŪTĪTĀJA objektam;
8.1.4. aizliegts Pakalpojuma veikšanā iesaistīt darbiniekus, kuri nav NATO, Eiropas Ekonomikas zonas vai Eiropas Savienības dalībvalstu pilsoņi vai ir Latvijas Republikas nepilsoņi, kā arī personas, kuras pēc 2022.gada 24.februāra turpina apmeklēt Krievijas Federāciju vai Baltkrievijas Republiku;
8.1.5. [bookmark: _Hlk231479994]Pakalpojuma izpildē ir tiesīgs iesaistīt tikai tos darbiniekus, kuri norādīti Sarakstā. Personas dati tiks izmantoti darbībām attiecībā uz valsts drošību un, lai IZPILDĪTĀJS varētu iekļūt PASŪTĪTĀJA teritorijā (Līguma izpildes laikā, PASŪTĪTĀJAM veicot IZPILDĪTĀJA norādīto personu identifikāciju: IZPILDĪTĀJA pārstāvis uzrāda derīgu pasi vai personas apliecību (eID karti)). IZPILDĪTĀJS ir informēts, ka par patvaļīgu iekļūšanu militārajā objektā ir paredzēta atbildība saskaņā ar normatīvajiem aktiem;
8.1.6. saskaņojot ierašanos PASŪTĪTĀJA objektā/os, IZPILDĪTĀJS norāda konkrētu Sarakstā norādītu transportlīdzekli/-ļus un personu/-as, kas veiks konkrēto pakalpojumu;
8.1.7. ir pienākums rakstiski informēt PASŪTĪTĀJU par nepieciešamību veikt grozījumus Sarakstā 5 (piecas) darba dienas pirms grozījumos norādītā darbinieka vai transportlīdzekļa nepieciešamības iekļūt teritorijā, lai veiktu Pakalpojumu;
8.1.8. ir pienākums pēc PASŪTĪTĀJA pirmā pieprasījuma, bet ne vēlāk kā 3 (trīs) darba dienu laikā, iesniegt iesaistīto darbinieku darba tiesisko attiecību apliecinošo dokumentu kopijas u.c. dokumentus, informāciju;
8.1.9. tajā skaitā, IZPILDĪTĀJA piesaistītie apakšuzņēmēji, atrodoties PASŪTĪTĀJA teritorijā, telpās, ievērot PASŪTĪTĀJA noteiktos iekšējās kārtības noteikumus, caurlaižu režīmu un drošības prasības.
8.2. PASŪTĪTĀJS ir tiesīgs noraidīt Sarakstā norādīto IZPILDĪTĀJA darbinieku. IZPILDĪTĀJAM ir pienākums pēc PASŪTĪTĀJA pieprasījuma veikt grozījumus Sarakstā un 2 (divu) darba dienas laikā no pieprasījuma nosūtīšanas dienas iesniegt PASŪTĪTĀJAM saskaņošanai jaunu Sarakstu, kurā IZPILDĪTĀJA noraidītie darbinieki ir aizstāti ar citiem darbiniekiem.
8.3. [bookmark: _Hlk227662215]PASŪTĪTĀJA pieprasījums atstādināt IZPILDĪTĀJA Pakalpojuma izpildē iesaistīto personu, noraidīt Sarakstā iekļauto personu (Saraksta nesaskaņošana, personu nomaiņa) nedrīkst būt par pamatu IZPILDĪTĀJA Līguma saistību neizpildei/ izbeigšanai.

9. DATU AIZSARDZĪBAS PRASĪBAS
9.1. Līguma darbības laikā iegūto personas datu apstrādi Līdzēji veic saskaņā ar Eiropas Parlamenta un Padomes 2016. gada 27. aprīļa regulu Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK.
9.2. Līdzējiem ir tiesības apstrādāt no otra Līdzēja iegūtos fizisko personu datus ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei, izmantošanai un aizsardzībai.
9.3. Līguma darbības laikā iegūtos personas datus Līdzēji nodod trešajām personām, tostarp apakšuzņēmējiem, tikai Līgumā vai normatīvajos aktos noteiktajos gadījumos. Šādā gadījumā attiecīgais Līdzējs, pirms šādu datu nodošanas, par to informē otru Līdzēju, ja vien spēkā esošie normatīvie akti to neaizliedz.
9.4. Katrs Līdzējs apņemas pēc datu subjekta pieprasījuma iznīcināt no otra Līdzēja par konkrētu datu subjektu iegūtos/nodotos datus, ja izbeidzas nepieciešamība tos apstrādāt Līguma izpildes nodrošināšanai.
9.5. IZPILDĪTĀJS uzņemas atbildību par visām materiālajām un/vai cita rakstura sekām gadījumā, ja IZPILDĪTĀJS nav informējis datu subjektus par datu nodošanu PASŪTĪTĀJAM, datu apstrādes nolūkiem, juridiskajiem pamatojumiem un tiesībām, kā arī, ja IZPILDĪTĀJA sniegtais apliecinājums izrādīsies nepatiess un IZPILDĪTĀJS ar Līgumā iesaistītajām atbildīgajām personām nebūs saskaņojis personas datu apstrādi.

10. CIVILTIESISKĀS ATBILDĪBAS APDROŠINĀŠANA
10.1. IZPILDĪTĀJS 3 (trīs) darba dienu laikā pēc Līguma noslēgšanas iesniedz PASŪTĪTĀJAM civiltiesiskās atbildības apdrošināšanas polisi (turpmāk – Polise) pret visiem iespējamiem zaudējumiem, kas var rasties PASŪTĪTĀJA vai trešo personu veselībai, dzīvībai vai mantai IZPILDĪTĀJA vai tā apakšuzņēmēju darbības, bezdarbības vai neuzmanības rezultātā, sakarā ar Pakalpojumu veikšanu Objektos un/vai Preces piegādi.
10.2. IZPILDĪTĀJS Polisi slēdz ar:
10.2.1. kopējo atbildības limitu pretenzijām par apdrošināšanas periodu kopā ne mazāku kā 50 000 EUR (piecdesmit tūkstoši euro un 00 centi);
10.2.2. atbildības limitu pretenzijām par vienu apdrošināšanas gadījumu ne mazāku kā 5 000 EUR (pieci tūkstoši euro un 00 centi);
10.2.3. pašrisku ne vairāk kā 500 EUR (pieci simti euro un 00 centi).
10.3. Polisē jāiekļauj noteikums, saskaņā ar kuru, iestājoties apdrošināšanas gadījumam, apdrošināšanas atlīdzība tiek izmaksāta tieši PASŪTĪTĀJAM vai zaudējumos cietušajai trešajai personai.
10.4. Polisi IZPILDĪTĀJS slēdz Līgumā norādītajiem Objektiem uz visu Līguma darbības laiku. Ja Polises darbības laiks ir mazāks par Līguma darbības termiņu, IZPILDĪTĀJS iesniedz jaunu Polisi par nākamo darbības periodu ne vēlāk kā 30 (trīsdesmit) kalendārās dienas pirms iepriekšējās Polises darbības termiņa beigām.
10.5. Kopā ar Polisi izpildītājs iesniedz PASŪTĪTĀJAM arī apdrošināšanas noteikumus un Polises apmaksu apliecinošus dokumentus, kas uzskatāmi par Līguma neatņemamu sastāvdaļu.

11. [bookmark: _Hlk108602754]APAKŠUZŅĒMĒJS 
11.1. IZPILDĪTĀJS saskaņo ar PASŪTĪTĀJU jebkura apakšuzņēmēja piesaisti, kuram nododamo saistību apmērs sastāda 10 000 EUR (desmit tūkstoši eiro) un vairāk. 
11.2. IZPILDĪTĀJS Līguma darbības laikā drīkst piesaistīt vai mainīt Līguma izpildē piesaistītos apakšuzņēmējus tikai ar PASŪTĪTĀJA rakstveida piekrišanu, ja uz to netiek attiecināts kāds no Publisko iepirkumu likuma 62. panta gadījumiem. Šādā gadījumā IZPILDĪTĀJAM ir pienākums par katru no piesaistītajiem apakšuzņēmējiem iesniegt visu dokumentāciju, kas attiecībā uz apakšuzņēmējiem tika pieprasīta iepirkuma uzaicinājumā.
11.3. Apakšuzņēmējs veic tam uzdotas saistības saskaņā ar IZPILDĪTĀJA piedāvājumu Iepirkumā.
11.4. IZPILDĪTĀJS ir tiesīgs nodot apakšuzņēmējam tikai to informāciju, kas tieši saistīta ar apakšuzņēmējam nodoto Līguma daļu un apjomu. Apakšuzņēmējam nav tiesību iegūto informāciju par PASŪTĪTĀJU, tā iekārtām un sistēmām izpaust trešajām personām.
11.5. IZPILDĪTĀJS ir atbildīgs par to, lai Līguma izpildē iesaistītais apakšuzņēmējs nepiesaistītu saistību izpildē trešās personas, tajā skaitā apakšuzņēmējus.
11.6. IZPILDĪTĀJS pilnībā uzņemas atbildību par Līguma izpildi kopumā, tajā skaitā nodrošina, ka apakšuzņēmējs ievēros visus Līgumā minētos noteikumus.
11.7. IZPILDĪTĀJAM ir pienākums nekavējoties, tiklīdz tas kļūst zināms, informēt PASŪTĪTĀJU par jebkurām izmaiņām saistībā ar apakšuzņēmēju.

12. NEPĀRVARAMA VARA
12.1. Neviens no Līdzējiem nav atbildīgs par Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma spēkā stāšanās, ja Līdzējs par šādu apstākļu iestāšanos ir informējis otru Līdzēju 7 (septiņu) dienu laikā no šādu apstākļu rašanās dienas. Šajā gadījumā Līgumā noteiktie termiņi tiek pagarināti attiecīgi par tādu laika periodu, par kādu šie apstākļi ir aizkavējuši saistību izpildi, bet ne ilgāk kā par 30 (trīsdesmit) dienām.
12.2. Ar nepārvaramas varas apstākļiem jāsaprot dabas stihijas (plūdi, vētras postījumi), valdības izraisītās akcijas, politiskās un ekonomiskās blokādes, valdības lēmumi, rīkojumi un citi no Līdzējiem pilnīgi neatkarīgi radušies ārkārtēja rakstura negadījumi, ko Līdzējiem nebija iespējas ne paredzēt, ne novērst.
12.3. Par nepārvaramas varas apstākļiem nav jāsaprot gadījumi, kad IZPILDĪTĀJS atsaucās uz paša izraudzīto sadarbības partneru vai citu komersantu saistību neizpildi pret IZPILDĪTĀJU un tādēļ Līguma un Līguma saistību pienācīga izpilde viņam ir apgrūtināta.
12.4. Līdzēji nekavējoties informē viens otru par šādu apstākļu iestāšanos un veic visus nepieciešamos pasākumus, lai novērstu zaudējumus, kas otram Līdzējam varētu rasties nepārvaramas varas apstākļu ietekmē. Nepārvaramas varas iestāšanos Līdzēji apstiprina ar attiecīgu, kompetentu iestāžu izziņu.
12.5. Gadījumā, ja nepārvaramas varas apstākļi turpinās ilgāk kā 30 (trīsdesmit) dienas, katrs no Līdzējiem ir tiesīgs vienpusēji atkāpties no Līguma, par to rakstveidā brīdinot otru Līdzēju 7 (septiņas) dienas iepriekš. 

13. [bookmark: _Hlk69125944]STRĪDU IZSKATĪŠANAS KĀRTĪBA UN LĪGUMA IZBEIGŠANA
13.1. [bookmark: _Hlk102052989]Ja viens no Līdzējiem pārkāpis kādu no Līguma noteikumiem, tad otram Līdzējam ir tiesības iesniegt rakstveida pretenziju, kurā norādīts pārkāpuma raksturs un Līguma punkts, kuru Līdzējs uzskata par pārkāptu. Līdzējam, kuram iesniegta pretenzija, uz to jāsniedz rakstiska atbilde 5 (piecu) darba dienu laikā no tās saņemšanas dienas.
13.2. [bookmark: _Hlk81840556]Strīdus un nesaskaņas, kas var rasties Līguma izpildes rezultātā vai sakarā ar Līgumu, Līdzēji atrisina savstarpēju pārrunu ceļā. Ja Līdzēji nevar panākt vienošanos, tad strīdi un nesaskaņas risināmas Latvijas Republikas vispārējās jurisdikcijas tiesā Latvijas Republikas normatīvajos aktos noteiktajā kārtībā.
13.3. [bookmark: _Hlk102053000]Līdzēji var izbeigt Līgumu pirms Līguma termiņa beigām, rakstveidā savstarpēji vienojoties, nepretendējot uz neiegūto peļņu.
13.4. [bookmark: _Hlk110434534]Papildus jau Līgumā minētiem gadījumiem, PASŪTĪTĀJAM ir tiesības vienpusēji lauzt Līgumu bez IZPILDĪTĀJA piekrišanas, rakstiski par to paziņojot IZPILDĪTĀJAM, ja IZPILDĪTĀJS/AM:
13.4.1. atsakās no Līguma izpildes, tai skaitā, ja IZPILDĪTĀJS kavē Pakalpojuma izpildi Preces piegādi ilgāk par 20 (divdesmit) kalendārajām dienām;
13.4.2. atkārtoti nokavējis kādu no Līgumā minētajiem termiņiem ilgāk par 10 (desmit) kalendārām dienām;
13.4.3. atkārtoti sniedzis Līguma noteikumiem neatbilstošu (nekvalitatīvu) Pakalpojumu, par ko sagatavota Līguma 4.13.  punktā minētā pretenzija;
13.4.4. nepilda Līguma 8. nodaļas  noteikumus;
13.4.5. anulētas vai nav pagarinātas atļaujas vai licences, kas nepieciešamas Pakalpojuma izpildei;
13.4.6. piemērotais līgumsods sasniedzis maksimālo apmēru;
13.4.7. ir uzsākts tiesiskās aizsardzības vai likvidācijas process, tiek pasludināts maksātnespējas process, apturēta saimnieciskā darbība u.tml.
13.4.8. ja Līgumu nevar vai nevarēs izpildīt tādēļ, ka IZPILDĪTĀJAM ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai NATO dalībvalsts noteiktās sankcijas;
13.4.9. ja, attiecībā uz IZPILDĪTĀJU, Konkurences padome pieņēmusi lēmumu par iespējamo konkurences tiesību pārkāpumu neskatoties, ka lēmums nav stājies spēkā un ir pārsūdzēts tiesā;
13.4.10. [bookmark: _Hlk225349732][bookmark: _Hlk225156011]ja no drošības iestādes saņemta tāda veida informācija, ka IZPILDĪTĀJA īstenotā komercdarbība vai tā darbinieku veiktās darbības kaitē vai var kaitēt valsts drošības interesēm (t.sk., rada reputācijas un/ vai drošības riskus aizsardzības resoram), kā rezultātā turpmāka Līguma izpilde nav savienojama un neatbilst Latvijas Republikas demokrātiskās iekārtas, teritoriālās integritātes un nacionālās drošības un reputācijas interesēm;
13.4.11. [bookmark: _Hlk231559600] IZPILDĪTĀJA personāls pēc 2022. gada 24. februāra turpina apmeklēt  Krievijas Federāciju vai Baltkrievijas Republiku vai Pakalpojuma izpildē iesaistīta darbiniekus, kuri nav NATO, Eiropas Ekonomikas zonas vai Eiropas Savienības dalībvalstu pilsoņi vai ir Latvijas Republikas nepilsoņi;
13.4.12. [bookmark: _Hlk227662450]Pakalpojumā izpildē izmantojis preces, materiālus, kuru izcelsmes vai ražošanas valsts ir Krievijas Federācija vai Baltkrievijas Republika vai, kam noteiktas starptautiskās vai nacionālās sankcijas, vai būtiskas finanšu tirgus intereses ietekmējošās Eiropas Savienības vai NATO dalībvalsts sankcijas.
13.5. PASŪTĪTĀJAM ir tiesības jebkurā laikā vienpusēji uzteikt Līgumu vismaz 60 (sešdesmit) kalendārās dienas iepriekš rakstveidā brīdinot IZPILDĪTĀJU, IZPILDĪTĀJAM nepretendējot uz neiegūto peļņu un zaudējumu atlīdzību.
13.6. IZPILDĪTĀJAM ir tiesības vienpusēji uzteikt Līgumu bez PASŪTĪTĀJA piekrišanas, ja PASŪTĪTĀJAM par Līguma saistību nepildīšanu aprēķinātais līgumsods sasniedzis maksimālo apmēru, t.i. 10% (desmit procentus) no termiņā nesamaksātās summas.
13.7. Līguma 13.4., 13.5., 13.6. punktā noteiktajos gadījumos Līgums uzskatāms par izbeigtu nekavējoties no paziņojuma par atkāpšanos izsūtīšanas dienas.

14. LĪDZĒJU PĀRSTĀVJI
14.1. PASŪTĪTĀJA pārstāvis ar Līgumu saistītu jautājumu risināšanā, kā arī attiecībā uz Pakalpojuma izpildi ir: ___________________
14.2. IZPILDĪTĀJA pārstāvis ar Līgumu saistītu jautājumu risināšanā, kā arī attiecībā uz Pakalpojuma izpildi ir: ____________________
14.3. Līdzēju pārstāvji pilnībā pārzina Līguma noteikumus un viņām ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā (bet ne tikai) veikt komunikāciju starp Līdzējiem, pieprasīt no otra Līdzēja informāciju, sniegt informāciju otram Līdzējam, nodrošināt ar Līgumu saistītās dokumentācijas nodošanu/pieņemšanu, pieteikt pretenzijas par Līguma saistību nepienācīgu izpildi un risināt jautājumus, kas saistīti ar nekvalitatīvi sniegto Pakalpojumu, nodrošināt savlaicīgu attaisnojošo dokumentu nodošanu grāmatvedībai, kā arī dot norādījumus par Līguma izpildi, bet viņas nav pilnvarotas izdarīt grozījumus Līgumā vai tā pielikumos.
14.4. Līdzēji vienojas, ka katram Līdzējam ir tiesības jebkurā laikā mainīt savu Līgumā norādīto pārstāvi. Pārstāvja maiņas gadījumā nekavējoties rakstiski jāinformē otrs Līdzējs par pārstāvja nomaiņu. Rakstiski paziņoto pārstāvju pilnvaras ir spēkā līdz to atsaukumam vai Līguma saistību izpildei.
15. CITI NOTEIKUMI
15.1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā 24 (divdesmit četrus) mēnešus vai līdz Līguma 2.1. punktā noteiktās Līguma summas apguvei vai līdz jaunas iepirkuma procedūras rezultātā noslēgta Līguma spēkā stāšanās brīdim, atkarībā no tā, kurš no nosacījumiem iestāsies pirmais.
15.2. Līdzēji ir tiesīgi veikt Līguma tekstā atrunātus grozījumus, kā arī citus būtiskus vai nebūtiskus grozījumus (piemēram, palielināt vai samazināt Objektu sarakstu, atsevišķu Pakalpojuma izpildes kārtību u.c.) saskaņā ar Publisko iepirkumu likuma regulējumu. Visi Līguma grozījumi tiek sagatavoti rakstiski, un tie stājas spēkā Līdzējiem tos abpusēji parakstot.
15.3. Visi Līguma pielikumi, kā arī pēc Līguma noslēgšanas sagatavotie Līguma grozījumi vai papildinājumi, ja tie ir sastādīti, ievērojot Līguma 15.2. punkta noteikumus, ir Līguma neatņemama sastāvdaļa.
15.4. Ja kādi no Līguma noteikumiem zaudē juridisku spēku, tas nerada pārējo noteikumu spēkā neesamību. Spēkā neesoši noteikumi jāaizstāj ar citiem Līguma mērķiem un saturam atbilstošiem noteikumiem.
15.5. Gadījumos, kas nav skaidri paredzēti Līgumā, Līdzēji rīkojas saskaņā ar Latvijas Republikas spēkā esošajiem normatīvajiem aktiem.
15.6. Līdzēji rakstveidā (ierakstīta vēstule) vai elektroniska dokumenta veidā, kas parakstīts ar drošu elektronisko parakstu, paziņo viens otram par nosaukuma, juridiskā statusa, juridiskās vai biroja adreses, bankas rekvizītu maiņu, to reorganizāciju vai likvidāciju, atbildīgo personu maiņu, kā arī citu rekvizītu izmaiņām - 5 (piecu) darba dienu laikā. Pēc paziņojuma saņemšanas (kancelejas atzīme) tas kļūst par Līguma neatņemamu sastāvdaļu.
15.7. Paziņojumi vai cita veida korespondence, kas attiecas uz Līgumu, ir jānosūta ierakstītā vēstulē (izņemot Līgumā atrunātos e-pasta sūtījumus) uz Līgumā norādītajām Līdzēju juridiskajām adresēm, vai elektroniska dokumenta veidā, kas parakstīts ar drošu elektronisko parakstu, uz Līgumā norādītajām Līdzēju e-pasta adresēm (Līguma 16. nodaļā norādītajām), ja vien Līgumā nav paredzēts savādāk, vai jānodod tieši adresātam. Uzskatāms, ka pastā nodotie sūtījumi tiek saņemti 7. (septītajā) dienā pēc to nodošanas pastā, savukārt elektroniski dokumenti, kas parakstīti ar drošu elektronisko parakstu, uzskatāmi par saņemtiem 2 (divu) darbdienu laikā pēc to nosūtīšanas.
15.8. Līgums sagatavots latviešu valodā elektroniska dokumenta veidā uz 34 (trīsdesmit četrām) lappusēm, no kurām:
15.8.1. Līguma pamatteksts uz ______ lappusēm;
15.8.2. Līguma 1. pielikums „Tehniskā  specifikācija” uz ______ lappusēm;
15.8.3. Līguma 2. pielikums „Tehniskais piedāvājums” uz ______ lappusēm;
15.8.4. Līguma 3. pielikums “Finanšu piedāvājums” uz 6 (sešām) lappusēm;
15.8.5. Līguma 4. pielikums “Pakalpojuma Pieņemšanas - nodošanas akts (Paraugs)” uz ______ lappuses;
15.8.6. Līguma 5. pielikums “Iekārtas Pieņemšanas - nodošanas akts (Paraugs)” uz _____ lappusēm.
15.9. Līguma neatņemama sastāvdaļa ir izpildītāja civiltiesiskās atbildības apdrošināšanas polise, Polises apdrošināšanas noteikumi un polises apmaksu apliecinoši dokumenti.
15.10. Līdzējiem ir pieejams Līdzēju parakstīts Līgums elektroniskā dokumenta formā.

16. LĪDZĒJU REKVIZĪTI 
[bookmark: _Hlk114484638]
1. pielikums pie
Līguma Nr. P-____/1.RNC/2026/022
[bookmark: _Hlk114043532]
TEHNISKĀ SPECIFIKĀCIJA


2 - 34
4. pielikums pie
Līguma Nr. P-___/1.RNC/2026/022

	Pakalpojuma _____________________
pieņemšanas – nodošanas akts 
(paraugs)
Objekts: ___________________


	Vieta,                                                                  Datums skatāms laikā zīmogā

	
Nacionālo bruņoto spēku Nodrošinājuma pavēlniecības 1. Reģionālais nodrošinājuma centrs, reģistrācijas Nr. 90000294774 (turpmāk – PASŪTĪTĀJS), tā ________________ personā, kas darbojas uz nolikuma pamata, no vienas puses, un
____________, reģistrācijas Nr. ___________, turpmāk – IZPILDĪTĀJS, ko pārstāv ____________, kas darbojas uz ___________ pamata, no otras puses,
turpmāk abi kopā – Līdzēji, un katrs atsevišķi - Līdzējs,
pamatojoties uz 20__. gada __.____ noslēgto pakalpojuma līgumu Nr. _________, (turpmāk - Līgums) sastāda šo pieņemšanas - nodošanas aktu par to, ka tika veikti šādi darbi:


		Nr.
	Iekārtu un pakalpojuma (darbu) apraksts
	Cena par vienību (EUR)
	gab.
	Summa (EUR)


	1. 
	
	
	
	

	2.
	
	
	
	

	Summa bez PVN
	

	PVN 21%
	

	Summa ar PVN
	




	1. Līdzēji apliecina, ka sniegtie pakalpojumi tika izpildīti pilnā apjomā, savlaicīgi, kvalitatīvi un atbilstoši Līguma un tā pielikumu prasībām.
2. Pretenzijas par izpildītiem pakalpojumiem ir/ nav.
Ir šādas pretenzijas _____________________________________________________.
3. Šis akts ir Līguma neatņemama sastāvdaļa, un tas sagatavots latviešu valodā uz __ (________) lapām 2 (divos) oriģinālos eksemplāros ar vienādu juridisku spēku. Viens akta eksemplārs glabājas pie PASŪTĪTĀJA un viens pie IZPILDĪTĀJA. 

	[bookmark: _Hlk62554058]PASŪTĪTĀJS
Nacionālo bruņoto spēku Nodrošinājuma pavēlniecības 1. Reģionālais nodrošinājuma centrs
	IZPILDĪTĀJS
SIA “____”


	Pieņēma 

Amats

				 
V. Uzvārds

	Nodeva

Amats

				 
V. Uzvārds






5. pielikums pie
Līguma Nr. P-___/1.RNC/2026/0222
 
Iekārtu 
pieņemšanu - nodošanu akts
/paraugs/
 pie 20___.gada ___.____ līguma Nr. _________
par _______
                                                                                                                                              
Liepājā	,						 	 20____.gada ________________.

Nacionālo bruņoto spēku Nodrošinājuma pavēlniecības 1. Reģionālais nodrošinājuma centrs (turpmāk – NP 1. RNC), reģistrēts Valsts ieņēmumu dienesta nodokļu maksātāju reģistrā ar numuru 90000294774, turpmāk - Pasūtītājs, tā komandiera ____________ personā, kura pārstāvības tiesības noteiktas NP 1.  RNC 2018. gada 24. maija reglamentā Nr. 4 - NOT „Nacionālo bruņoto spēku Nodrošinājuma pavēlniecības 1. reģionālā nodrošinājuma centra nolikums”, no vienas puses, un 
__ (turpmāk – SIA) „__”, reģistrācijas numurs __, turpmāk - Izpildītājs, tās valdes locekļa/ priekšsēdētāja __________ personā, kura pārstāvības tiesības noteiktas SIA „________” statūtos un ir tiesīgs pārstāvēt kapitālsabiedrību atsevišķi, no otras puses,
abi kopā turpmāk – Līdzēji un katrs atsevišķi - Līdzējs, 
pamatojoties uz 20___.gada __.____ noslēgto līgumu Nr___, turpmāk – Līgums, ievērojot Līguma ___.punktā noteikto, paraksta šo aktu par iekārtu nodošanu un pieņemšanu remontam Izpildītāja servisa centrā:

	Nr. p.k.
	Nosaukums
	Skaits (gab.)

	1.
	
	

	2.
	
	



Šis akts ir Līguma neatņemama sastāvdaļa un tas ir sastādīts latviešu valodā uz 2 (divām) lapām un parakstīts divos eksemplāros, abiem eksemplāriem vienāds juridisks spēks, pa vienam katram no Līdzējiem. 

Iekārtas pieņemšana (pirms pakalpojuma):	

Pieņēma:						Nodeva:
IZPILDĪTĀJS					            PASŪTĪTĀJS
_______						NP 1.RNC komandieris 
							

_____________  				 	_______________
          (paraksts)					        (paraksts)
20___.gada ____.________                                        

PASŪTĪTĀJA 
atbildīgā persona 
_____________
     (paraksts)
  20____.gada ____.__________

Iekārtas nodošana (pēc pakalpojuma izpildes):
PASŪTĪTĀJS ir pieņēmis no IZPILDĪTĀJA atpakaļ iepriekš minētās iekārtas un PASŪTĪTĀJAM pret IZPILDĪTĀJU

__________________________________________________________________________                          
                                               (nav vai ir pretenzijas, ja norāda pretenzijas, tad tās uzraksta)
	
Nodeva:						Pieņēma:
IZPILDĪTĀJS						PASŪTĪTĀJS
______					 	NP 1.RNC komandieris
							___

_____________  				 	_______________
       (paraksts)						         (paraksts)
20__.gada ____._________                                      20__.gada ____.___________


PASŪTĪTĀJA 
atbildīgā persona 
_____________
     (paraksts)
  20____.gada ____.__________
 

	
	




